CELEX: 62010CN0337
Language: sl
Date: 2010-07-07 00:00:00
Title: Zadeva C-337/10: Predlog za sprejetje predhodne odločbe, ki ga je vložilo Verwaltungsgericht Frankfurt am Main (Nemčija) 7. julija 2010 – Georg Neidel proti Stadt Frankfurt am Main

6.11.2010   
            
            
               SL
            
            
               Uradni list Evropske unije
            
            
               C 301/4
            
         Predlog za sprejetje predhodne odločbe, ki ga je vložilo Verwaltungsgericht Frankfurt am Main (Nemčija) 7. julija 2010 – Georg Neidel proti Stadt Frankfurt am Main
   (Zadeva C-337/10)
   ()
   2010/C 301/05
   Jezik postopka: nemščina
   
      Predložitveno sodišče
   
   Verwaltungsgericht Frankfurt am Main
   
      Stranki v postopku v glavni stvari
   
   
      Tožeča stranka: Georg Neidel
   
      Tožena stranka: Stadt Frankfurt am Main
   
      Vprašanja za predhodno odločanje
   
   
               1.
            
            
               Ali velja člen 7 Direktive 2003/88/ES (1) tudi za delovna razmerja uradnikov?
            
         
               2.
            
            
               Ali se člen 7(1) Direktive 2003/88/ES nanaša tudi na pravico do letnega dopusta oziroma dopusta, če nacionalno pravo določa takšno pravico za več kot štiri tedne?
            
         
               3.
            
            
               Ali se člen 7(1) Direktive 2003/88/ES uporablja tudi za takšne pravice do odsotnosti z dela, ki se po nacionalnem pravu na podlagi neenakomerne razporeditve delovnega časa za izravnavo praznikov priznavajo poleg letnega dopusta oziroma dopusta?
            
         
               4.
            
            
               Ali lahko upokojen uradnik pravico do nadomestila za dopust oziroma letni dopust neposredno opre na člen 7(2) Direktive 2003/88/ES, če dela ni opravljal zaradi bolezni, zaradi česar dopusta ni mogel uveljavljati v obliki odsotnosti z dela?
            
         
               5.
            
            
               Ali je s takšno pravico do nadomestila vsaj delno v nasprotju v nacionalnem pravu določena predčasna zapadlost (izguba) pravice do dopusta?
            
         
               6.
            
            
               Ali se obseg pravice do nadomestila iz člena 7(2) Direktive 2003/88/ES nanaša samo na pravico do minimalnega dopusta štirih tednov, ki izhaja iz člena 7(1) Direktive 2003/88/ES, ali pa se pravica do nadomestila poleg tega nanaša tudi na pravico do dopusta, ki jo dodatno določa nacionalno pravo? Ali k tem dodatnim pravicam do dopusta spadajo tudi takšne, pri katerih je pravica do odsotnosti posledica zgolj posebne razporeditve delovnega časa?
            
         
      (1)  Direktiva 2003/88/ES Evropskega parlamenta in Sveta z dne 4. novembra 2003 o določenih vidikih organizacije delovnega časa, UL L 299, str. 9.